
11 Νοεμβρίου 2026
Αρ.πρωτ. 2856
ΠΡΟΣ: ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ (Α.Α.Δ.Ε.) Διοικητή κύριο Πιτσιλή Γεώργιο
            Γενική Διεύθυνση Φορολογικής Διοίκησης (Γ.Δ.Φ.Δ.)
            Διεύθυνση Ελέγχων & Διεύθυνση Εφαρμογής Άμεσης Φορολογίας                                                  ΚΟΙΝΟΠΟΙΗΣΗ: ΥΠΟΥΡΓΕΙΟ  ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ κύριο ΠΙΕΡΡΑΚΑΚΗ ΚΥΡΙΑΚΟ

ΘΕΜΑ: Αίτημα Επίσημης Ερμηνευτικής Διευκρίνισης σχετικά με την εφαρμογή της Απόφασης Α.1129/2026 – Δυνατότητα Έκδοσης Απλοποιημένου Τιμολογίου με ΑΦΜ & Αριθμό Κυκλοφορίας από το Σύστημα Εισροών-Εκροών από 1/1/2027 και Διαβίβαση στο myDATA
Αξιότιμε κ. Διοικητά,

Ενόψει της επικείμενης εφαρμογής των διατάξεων της Απόφασης Α.1129/2026 από την 1η Ιανουαρίου 2027, με την οποία καθίσταται υποχρεωτική η αναγραφή του Α.Φ.Μ. του λήπτη για κάθε συναλλαγή χονδρικής πώλησης καυσίμων, η Πανελλήνια Ομοσπονδία Πρατηριούχων Εμπόρων Καυσίμων (Π.Ο.Π.Ε.Κ.) γίνεται αποδέκτης εντονότατου προβληματισμού από τον κλάδο μας και τους φοροτεχνικούς συμβούλους.

Συγκεκριμένα, ανακύπτει σοβαρό ζήτημα ερμηνείας του νόμου και λειτουργικής συμβατότητας μεταξύ των Ελληνικών Λογιστικών Προτύπων (ν. 4308/2014), των προδιαγραφών του Συστήματος Εισροών-Εκροών και της πλατφόρμας myDATA. Προκειμένου να διασφαλιστεί η ομαλή λειτουργία της αγοράς και η αποφυγή αδιεξόδων κατά την εξυπηρέτηση των επαγγελματικών οχημάτων στα πρατήρια, αιτούμαστε την επίσημη τοποθέτησή σας στα ακόλουθα καίρια ερωτήματα:
1. Διατήρηση της έννοιας του Απλοποιημένου Τιμολογίου στα Καύσιμα:
Επιβεβαιώνεται ότι η έννοια του απλοποιημένου τιμολογίου (άρθρο 10 ν. 4308/2014) ΔΕΝ καταργείται για τον κλάδο των καυσίμων, αλλά τροποποιείται η διαδικασία έκδοσής του, ώστε να θεωρείται νόμιμο παραστατικό χονδρικής δαπάνης εφόσον πριν την έκδοση της απόδειξης από το Σύστημα Εισροών-Εκροών καταχωρηθούν μηχανογραφικά ο Α.Φ.Μ. του πελάτη και ο αριθμός κυκλοφορίας του οχήματος;
2. Ψηφιακή Διαβίβαση στο myDATA από το Σύστημα Εισροών-Εκροών:
Όταν εκδίδεται παραστατικό από το Σύστημα Εισροών-Εκροών με εκ των προτέρων πληκτρολόγηση 


του Α.Φ.Μ. και του αριθμού κυκλοφορίας, με ποιον ακριβώς τύπο παραστατικού (Τύπος Παραστατικού myDATA) θα διαβιβάζεται η συναλλαγή στην πλατφόρμα myDATA, ώστε να αναγνωρίζεται αυτόματα ως επαγγελματική δαπάνη B2B στον λήψη/επιχειρηματία και να επιτυγχάνεται η απαιτούμενη διασταύρωση;
3. Λειτουργικό Αδιέξοδο & Ταχύτητα Συναλλαγών στην Αντλία:
Στην περίπτωση που η Α.Α.Δ.Ε. θεωρεί ότι οι αποδείξεις του Συστήματος Εισροών-Εκροών (έστω και με αναγραφή Α.Φ.Μ.) διαβιβάζονται αποκλειστικά ως στοιχεία λιανικής και ΔΕΝ μπορούν να καλύψουν τη B2B διασταύρωση, πώς προβλέπεται να εξυπηρετούνται τα εκατοντάδες χιλιάδες επαγγελματικά οχήματα καθημερινά στην αντλία χωρίς να προκαλείται έμφραγμα στη λειτουργία των πρατηρίων με την έκδοση πλήρους μηχανογραφικού τιμολογίου;
Η άμεση έκδοση σχετικής Ερμηνευτικής Εγκυκλίου είναι απολύτως αναγκαία, προκειμένου αφενός οι εταιρείες μηχανογράφησης και εγκατάστασης λογισμικού να αναβαθμίσουν εγκαίρως τα συστήματα Εισροών-Εκροών πριν την 1/1/2027, και αφετέρου οι πρατηριούχοι και οι λογιστές τους να γνωρίζουν με απόλυτη σαφήνεια το πλαίσιο νόμιμης έκδοσης και διαβίβασης των παραστατικών.

Παρακαλούμε για τις ενέργειές σας και είμαστε στη διάθεσή σας για συνάντηση εργασίας.

Με εκτίμηση                                  

Για το Διοικητικό Συμβούλιο

O Πρόεδρος                                                         Ο Γ. Γραμματέας
Κιουρτζής Θεμιστοκλής                                        Μαυράκης Ιωάννης
Τηλ. 6942064000                                                            Τηλ. 6945414999
[image: ][image: ][image: ]
image4.jpeg




image1.jpg
.'I I C I I EK TANEAAHNIA OMOETIONALA TIPATHPIOYXQN EMIIOPON KAYEIMON (ILO.JLEK)

Aavaibwy 7 Ozooaloviky - OEEEAAONIKH TK 54626 Tnh 2310526411
Ruwwenvethpe S evethax@otenetgr
Rhttp:/ fwwwpopelcer = popek@popekgr

ApxusiBoug 20 Hpéxcto - HPAKAEIO KPHTHE TK 71306 Ty 2810 220885 Fax 2810 220881




image2.jpeg




image3.emf

